Fédération nationale des syndicats d'exploitants agricoles

Fédération nationale des syndicats d'exploitants agricoles ("Etxalde-kudeatzaileen sindikatuetako federazio nazionala") edo FNSEA frantses estatuko laborarien sindikatu bat da.https://www.lopinion.fr/politique/entre-agriculteurs-et-ecolos-le-desamour-est-dans-le-pre

Enpresaburu-elkartea ere bada eta bere orientazio politikoa eskuinekotzat jotzen da; laborantza intentsiboaren aldeko jarrera duAipua Argian.. Horregatik elkarte honetako goi arduradunak izan direnen artean ez dira falta joera ideologiko honetako alderdiekin karguak okupatu dituztenak: Michel Debatisse ministroa izan zen Raymond Barrerekin eta François Guillaume Jacques Chiracekin.

Estatu mailan sektoreko lehen sindikatua da baina azken urteotan Ipar Euskal Herrian ezkerrekotzat jotzen diren ikuspegiak eta laborantza iraunkorra defenditzen dituen Confédération paysannerekin harreman estuak dituen ELB gailendu zaio.

 Ezaugarriak 
Departamenduetako Chambre d'Agriculture edo Laborantza Ganbera ia guztiak kontrolatzen ditu. 2007an ganbera hauetarako hauteskundeetan %54,9 atera zuen eta bere atzetik Confédération paysannek %19,6 eta Coordination ruralek %18,7 erdietsi zutenNekazaritza Ministerioaren datuak..

Elkarte honetako kideak hiru maila hauetan antolatzen dira:
 lurraldearen arabera: 20 000 tokiko elkarte FNSEAren kideak dira; departamendu mailako 94 federazio (FDSEA) edo batasun (Union, UNSEA), 22 eskualde federazio (FRSEA) eta hautesbarrutiak diren 11 "sindikatu-eskualdetan" (régions syndicales) batzen dira.
 ekoizpenen arabera: 38 arloko elkartek bakoitzaren interes ekonomiko eta teknikoak defenditzen dituzte, 3 kolegiotan ("animalien ekoizpenak", "bereziak", "landareak") bilduta.
 estatus sozialaren arabera: lau "atal sozial" ditu, "emakumezko laborariak", "jabeak", "baserritarrak" eta "etxalde-kudeatzaile-ohiak".

Horrez gain Jeunes Agriculteurs (JA, "Laborari gazteak") sindikatua ere FNSEAren kidea da.

Estatuan Conseil de l'agriculture française (CAF, "Frantses laborantzaren kontseilua), Europar Batasunean COPACOPAko presidentea FNSEAko Jean-Michel Lemétayer da. Askotan COPA COGECArekin batera agertzen da; ikus webgunea. ("Nekazaritza-elkarte profesionaletako komitea") eta munduan IFAPInternational Federation of Agricultural Producers, frantsesez FIPA. Ikus webgunea. izeneko elkarteetako kidea da.

 Presidenteak 
 Eugène Forget : 1946-1949
 René Blondelle : 1949-1954
 Jacques Lepicard : 1954-1956
 Joseph Courau : 1956-1963
 Gérard de Caffarelli : 1963-1971
 Michel Debatisse : 1971-1978
 François Guillaume : 1979-1986
 Raymond Lacombe : 1986-1992
 Luc Guyau : 1992-2001
 Jean-Michel Lemétayer : 2001tik

 Euskal Herrian 
Ipar Euskal Herriari dagokionez bere departamendu mailako egiturak (FDSEA izena hartzen duenakFDSEA des Pyrénées-Atlantiques edo FDSEA 64; ikus FNSEAren webgunean.) nagusitasuna galdu du ELBren indarraren aurretik; Pirinio Atlantikoetan lehen postua erdiesten segitzen du eta hauteskunde-sistemagatik ordezkari gehien-gehienak lortzen ditu.

Euskal Herriko Laborantza Ganberaren sorreraren aurka egon daEHLG eta FDSEA Argian. eta ez du euskararen edo okzitanieraren inolako erabilerarik egiten bere agerkari publikoetan. Euskaraz erabiltzeko bestelako siglarik ere ez du. 2010ean bere presidentea Henri Bies-Péré (Montanèr, Bearno) Euralis taldeko goi-kargua daBies-Péré webgune honetan. Euralisek GEOren aldeko lobbya izateagatik kritikak jaso ditu.. Defenditzen dituen politikengatik batzuetan ELBren filosofiaren inguruan mugitzen diren laborariekin sona handiko ika-mikak izan dituJean Mixel Aizagerreren kontrako auzia Kako aferaren barruan..

Euskal Herriko Laborarien Batasuna 1982an sortu zutenak FDSEAtik atera ziren bere ildoekin ados ez egoteagatik eta Euskal Herrirako berezko politikarik ez izateagatikEntre christianisme et altermondialisme : le syndicat paysan basque ELB, Xabier Itzaina.. FDSEA bere indarra galduz joan da ELBren aurrean; 1995ean % 47,29rekin boto bakan batzuengatik ozta-ozta eutsi zion lehen postuari baina 2001ean % 45,3rekin ELBk (% 51,16) gainditu zuen. Indarrik gehien laborariak gutxiengoa diren kostaldean eta arto-ekoizleen inportantzia handiagoa den Amikuze eta Agaramonten du; horiexek izan ziren 2001ean lehen postua lortu zuen Euskal Herriko barruti eskualde bakarrak.

 Erreferentziak 

 Bibliografia 
  Qu'est-ce que la FNSEA ?, L'Archipel argitaletxea, 2004.

 Ikus, gainera 
 ELB
 EHLG

 Kanpo estekak 
  FNSEAren webgune ofiziala.
  FNSEAren blog ofiziala.

Kategoria:Frantziako sindikatuak
Kategoria:Euskal Herriko sindikatuak
Kategoria:Ipar Euskal Herriko nekazaritza